Untuk kegunaan bagi "Kala" lain, lihat Kala (nyahkekaburan).
 Patung dewa Kala, Kuil Tiang Bandar Raya Bangkok
**Kala** (Sanskrit: काल, rumi: *Kālá/Kālam*code: sa is deprecated , sebutan bahasa Sanskrit: [kɑːˈlɑ]) merupakan perkataan Sanskrit yang bermaksud "masa"  atau "kematian". Sebagai personifikasi waktu, Kala juga dipuja sebagai dewa maut, pemusnah semua benda dan turut digunakan sebagai salah satu gelaran Yama. Dalam kepercayaan Saivisme, Kala dikatakan adalah jelmaan Siwa yang dipanggil Kala Bhairava atau Kalagni Rudra; dan dalam Waisynawisme, Kala juga dikaitkan dengan dewa Narasimha dan Pralaya. **Kālá** kadangkala digunakan secara bersilih ganti dengan **kāla**, yang bermaksud 'hitam' apabila bercakap tentang dewa-dewi.

Etimologi
---------

Kamus Sanskrit-Inggeris Monier-Williams  menyenaraikan dua perkataan berbeza dengan ejaan yang sama **kāla**:

* **kāla** 1 bermaksud "hitam, berwarna gelap, biru tua ..." dan mempunyai bentuk feminin yang berakhir dengan **ī** – **kālī** – seperti yang disebutkan dalam *Pāṇini* 4–1, 42.
* **kālá** 2 bermaksud "titik masa yang tetap atau tepat, ruang masa, waktu ... takdir, nasib ... kematian" dan mempunyai bentuk feminin (ditemui di hujung kata majmuk) berakhir dengan **ā**, seperti yang disebutkan dalam **ṛgveda** **Prātiśākhya**. Sebagai unit masa Hindu tradisional, satu *kālá* bersamaan dengan 144 saat.

Menurut Monier-Williams, **kāla** 2 berasal daripada akar kerjaan **kal** "mengira", manakala akar **kāla** 1 tidak pasti tetapi mungkin sama.

Dalam kisah-kisah para dewa, seperti **Devī** **Māhātmya** dan *Skanda* **Purāṇa**, **kāla** 1 dan **kāla** 2 sukar dibezakan. Oleh itu, Wendy Doniger semasa menterjemah perbualan antara *Śiva* dan *Pārvatī* daripada *Skanda* **Purāṇa**, berkata **Mahākāla** mungkin bermaksud "'Kematian Besar' ... atau 'Sang Hitam Agung' ". Seorang lagi penterjemah Hindu bagi **Devī** **Māhātmya**, *Swāmī* *Jagadīśvarānanda*, menerjemahkan kata majmuk feminin **kāla-rātri** (**rātri** bermaksud "malam") kepada "malam yang gelap pembubaran kala".

Dewa
----

 Patung Kala, Muzium Negara Indonesia .
### Hikayat dan Purana

Kala merupakan seorang dewa dalam Mahabharata, Ramayana, dan Bhagavata Purana. Dalam Mahabharata, Krishna, salah seorang watak utama, mendedahkan bahawa dialah personifikasi Waktu. Dia memberitahu Arjuna bahawa kedua-dua pihak di medan perang Perang Kurukshetra sudah pun dimusnahkan. Pada akhir hikayat, seluruh dinasti Yadu (dinasti Krishna) juga habis dihapuskan.

Kala, yang menjadi utusan Kematian (Yama), muncul dalam bab terakhir Ramayana iaitu Uttara Kanda. Pada akhir cerita, Waktu memberitahu Rama zaman pemerintahannya di Bumi sudah berakhir. Dengan satu muslihat atau dilema, Waktu memaksa Laksamana mati dan memberitahu Rama bahawa dia mesti kembali ke alam dewa. Laksamana rela meninggal dunia dengan restu Rama dan Rama kembali ke Vaikuntha.

Bhagavata Purana menceritakan Waktu sebagai daya yang menyebabkan semua ciptaan berubah. Menurut Purana, semua benda ciptaan adalah khayalan, dan akan tercipta dan musnah. Segala perubahan ini dikatakan adalah disebabkan oleh peredaran Waktu. Waktu juga dianggap sebagai sifat Tuhan yang tidak terlihat yang kekal selepas seluruh dunia musnah pada penghujung jangka hayat Brahma. Menurut Soifer, Narasimha amat terkait dengan Pralaya atau Yuganta (kemusnahan) dalam versi Bhagavata Purana, Linga Purana, dan Kurma Purana; dia dikatakan muncul seperti Kala atau api pemusnah.

Dalam Chaitanya Bhagavata, kitab agama Waisynawisme Gaudiya dan biografi Chaitanya Mahaprabhu, api yang keluar dari mulut Sankarshana pada akhir zaman dipanggi *Kālānala*, atau "api Waktu". Salah satu nama Sankarshana ialah *k*ā*l*ā*gni*, juga bermaksud "api masa".

Purana Vishnu juga mengatakan bahawa Waktu (kala) adalah salah satu daripada empat jelmaan utama Wisnu, yang lain-lain ialah jirim (Pradhana), zat yang kelihatan (vyakta), dan Roh (Purusha). Menurut Pinchman, "Pada awal penciptaan, tiga bentuk dikatakan muncul daripada Wisnu: masa (kala), purusha, dan prakrti".

### Bhagavad Gita

Pada Bhagavad Gita 11.32, Krishna bertukar bentuk kepada *kāla*, sang pemusnah, mengumumkan kepada Arjuna bahawa semua pahlawan kedua-dua belah pihak akan dibunuh, selain daripada para Pandawa:

> **कालो ऽस्मि** लोकक्षयकृत् प्रवृद्धो लोकान् समाहर्तुम् इह प्रवृत्तः ।
> 
> 

Ayat ini bermaksud: "**Masa (kala) itu aku**, pemusnah agung sekalian alam, dan aku datang ke sini untuk membinasakan semua orang." Ungkapan ini terkenal kerana dipetik oleh J. Robert Oppenheimer semasa beliau merenung tentang letupan bom nuklear pertama Projek Manhattan pada tahun 1945.

### Dalam budaya lain

Dalam mitologi Jawa, Betara Kala ialah seorang dewa pemusnah. Dia dewa yang sangat besar, perkasa dan berkuasa yang digambarkan sebagai gergasi, lahir daripada sperma Shiva, raja segala dewa.

Di Borobudur, pintu tangga dihiasi dengan kepala gergasi, membuatkan pintu gerbang nampak seperti mulut raksasa yang terbuka. Banyak pintu gerbang lain dalam binaan tradisional Jawa mempunyai hiasan begini. Wajah Kala yang paling terperinci di Jawa mungkin yang terletak di sebelah selatan Candi Kalasan.

Di Thailand, dia popular disembah bersama dengan Lak Mueang dalam agama rakyat Thai dan Chitragupta dalam agama Hindu.

Jainisme
--------

 *Kalacakera* dalam Jainisme
 Skala waktu logaritma yang digunakan dalam teks-teks Jainisme.
Dalam Jainisme, Kāla (Masa) adalah tidak terbatas dan ditakrifkan dalam dua cara:

* Ukuran tempoh, seperti jam, hari, dsb.
* Punca benda-benda terus berfungsi.

Namun, Jainisme menerima satu ukuran masa yang sangat kecil yang dipanggil *samaya* iaitu pecahan yang sangat-sangat kecil dalam satu saat. Dalam jangka masa ini, terdapat kitaran (*kalachakra*). Setiap kitaran ada dua zaman, *avasarpini* dan *utsarpini*, dengan jangka masa yang sama.

Lihat juga
----------

* Kalacakera
* *Kālī*
* Mahakala
* Bapa Masa

Rujukan
-------

1. ↑  "ศาลหลักเมืองกรุงเทพมหานคร (Bangkok City Pillar Shrine)".
2. ↑  www.wisdomlib.org (2019-09-14). "Kalam: 6 definitions". *www.wisdomlib.org* (dalam bahasa Inggeris). Dicapai pada 2022-11-04.
3. ↑  Dalal 2011.
4. 1 2 3 4  Monier-Williams, Monier (1899). "Sanskrit Dictionary". Dicapai pada 2023-10-04.
5. 1 2  Soifer 1991.
6. ↑  Doniger O'Flaherty, Wendy; *Hindu Myths;* Penguin, 1975; ISBN 0-14-044306-1 footnote to page 253.
7. ↑  *Jagadīśvarānanda* terj; *Devi Mahatmyam* (Sanskrit dan English); Sri Ramakrishna Math, Madras, 1953; bab 1 ayat 78.
8. ↑  Thakura, Vrndavana Dasa. *Chaitanya-Bhagavata*. Diterjemahkan oleh Sarvabhavana Dasa. m/s. 203.
9. ↑  "A Thousand Names of Lord Balarama". *Stephen Knapp*.
10. ↑  Wilson, Horace H. (1840). "Preface". *The Vishńu Puráńa: A System of Hindu Mythology and Tradition*. m/s. ix.
11. ↑  Roy, Janmajit (2002). "Signs and Symptoms of Avatārahood". *Theory of Avatāra and Divinity of Chaitanya*. New Delhi: Atlantic Publishers & Distributors. m/s. 66.
12. ↑  Pintchman 2001.
13. ↑  Lihat teks dan terjemahan Inggeris
14. ↑  "Phra Kanchaisi". *Bangkok City Pillar Shrine*. 2019.

Sumber
------

* Dalal, Roshen (5 October 2011). *Hinduism: An Alphabetical Guide*. Penguin Books India. ISBN 978-0-14-341421-6. Dicapai pada 19 December 2012.
* Pintchman, Tracy, penyunting (2001), *Seeking Mahadevi: Constructing the Identities of the Hindu Great Goddess*, SUNY Press
* Soifer, Deborah A. (1991). *The Myths of Narasimha and Vamana: Two Avatars in Cosmological Perspective*. SUNY Press. ISBN 9780791407998.

| * l
* b
* s
Dewa-dewi dan sastera Hindu |
| --- |
| Dewa | 
* Trimurti
	+ Berama
	+ Wisnu
	+ Siwa
* Rama
* Kerisna
* Gana
* Kartikeya
* Hanoman
* Indera
* Surya
* Agni
* Waruna
* Vayu
* Kamadewa
* Yama
* Cendara
* Ashvins
* Vishvakarma
* *lebih lagi*

 | Tanda Om Hindu |
| Dewi | 
* Tridewi
	+ Saraswati
	+ Lakshmi
	+ Parvati
* Durga
* Kali
* Sita
* Radha
* Rukmini
* Shakti
* Sati
* Adi Parashakti
* Matrikas
* Mahavidya
* Aditi
* Shachi
* Bhumi
* Rati
* Sanjna
* Caya
* Rohini
* *lebih lagi*

 |
| Dewa-dewi lain | 
* Apsara
* Asura
* Gandharva
* Grāmadevatā
* Rakshasa
* Vahana
* Yaksha

 |
| Sastera | 
* Veda
	+ Rig
	+ Sama
	+ Yajur
	+ Atharva
* Upanishad
* Purana
* *Ramayana*
* *Mahabharata*
	+ *Bhagavad Gita*
* *Sutra Yoga Patanjali*
* *lebih lagi*

 |
| 
* Agama Hindu
* Mitologi Hindu

 |